αγαθηι τυχηι επι ηγεμονος κλαυδιου αμιαντου αμφιπολευοντος λαμυρου του υιου του νεωκορου ο δια βιου νεωκορος της αρχηγετιδος χαλκιδος αυρηλιος ερμοδωρος κατα τα γενομενα ψηφισματα εν τοις συνεδριοις εισηγησαμενων του δεκαπρωτου κλαυδιου αμυντου και ουλπιου παμφιλου δια τε τα τειχοδομηματα α εποιησεν περι το ιερον και τον περιβολον ον περιεθηκε τω τεμενει και στοαν ην μεν εκ καινης κατεσκευασεν ην δε επεσκευασεν συντετρειμμενην και τρικλεινον δειπνιστηριον ποιησας και θυρωσας εις κοσμον τον πρεποντα τη θεω μετα φυτων και αλσους ανεθηκεν επι τω αιδιον εχειν αυτον τε και τα τεκνα αυτου την νεωκορειαν τα ψηφισματα εγενοντο γραμματευοντος ιουλιου μαμερτεινου στρατηγουντος του δεκαπρωτου λευκιου νοουιου λυσανιου εβοησαν οι συνεδροι. παμφιλω καλη η ισηγησις ουτω γεινεσθω επηρωτησεν ο γραμματευς μαμερτεινος οτω δοκει κατα την παντων υμων βουλησιν και την εισηγησιν του αδελφου παμφιλου και εις τους παιδας αυτου ταυτην την τειμην μετελθειν αρατω την χειρα εβοησαν οι συνεδροι δοκει εδοξεν δημου ο στρατηγος το νοουιος λυσανιας ειπεν καλως ποιειτε αμειβομενοι τους αγαθους ανδρας και μη εις αυτους μονους τας τειμας αλλα και εις τους παιδας μετατιθεντες μονως γαρ ουτως και τους αλλους επι πολλοις προτρεψομεν εφθακεν ουν ταυτα εψηφισθαι και τη βουλη ει και υμειν δοκει αρατω την χειρα εβοησε ο δημος δοκει εδοξεν εβοησε ο δημος πολλοις ετεσι τους νεωκορους.
Euboia — Chalkis — after 212 AD
 after 212 AD